b'\n_START_ARTICLE_\nZvezdne steze: Prva nanizanka\n_START_PARAGRAPH_\nZvezdne steze: Prva nanizanka je ameri\xc5\xa1ka znanstvenofantasti\xc4\x8dna televizijska serija producenta Gena Roddenberryja. Na televizijskem kanalu NBC so predvajali tri sezone: od 8. septembra 1966 do 3. junija 1969._NEWLINE_Zvezdne steze so nanizanka o prigodah vesoljske ladje USS Enterprise (NCC-1701) in njeni posadki v 23. stoletju. Kapitan ladje je James T. Kirk (William Shatner), njegov prvi poveljnik Spock (Leonard Nemoy) in glavni zdravnik Leonard McCoy (DeForest Kelley). Naloga vesoljske ladje je, da raziskuje vesolje in potuje tja, kamor \xc5\xa1e ni stopila \xc4\x8dlove\xc5\xa1ka noga._NEWLINE_Leta 1964 so posneli prvo pilotno epizodo,\xc2\xa0\xc2\xbbKletka\xc2\xab, ki pa so jo pri NBC zavrnili. Drugo pilotno epizodo,\xc2\xa0\xc2\xbbKamor \xc5\xa1e ni stopila \xc4\x8dlove\xc5\xa1ka noga\xc2\xab, v kateri igra skoraj povsem druga ekipa igralcev, so posneli leta 1966.'